СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ ЗА ОТРАЗЯВАНЕ НА СТАНОВИЩАТА, ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-5 ОТ 02.04.2015 г. ЗА УСЛОВИЯТА, РЕДА И НОРМИТЕ ЗА ОСИГУРЯВАНЕ НА БЕЗПЛАТНА ХРАНА И ОБОДРЯВАЩИ НАПИТКИ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ В МИРНО ВРЕМЕ

	1
	Коментар, постъпил на 
strategy.bg на 24 октомври 2024 г., 22:35:44 ч.,
Aziti
	опаковки
Минералната/трапезна вода по т. 13 от приложение № 13 не сте казали в какво ще е опакована и какво ще се прави с опаковката. Какво се прави с "наченатите" oпаковки и къде ще се изхвърля както наченатата вода, така и самата опаковка. Моля да разпишите специална наредба за изхърляне на както останала в шишетата водата така и за опаковките. 
 Какво се предвижда да се прави с посудата за еднократна употреба, пликовете и картонените кутии от "§ 13. В Приложение № 17 „Посуда за еднократна употреба“ след думата „пликове“ се добавя „и/или картонени кутии“.
 Навремето имаше манерки и посуда за многократна употреба, но човек трябва да има навици за хигиена и да знае как се използва вода и веро.... Изглежда това вече не се учи според програмата, а се учи как да се създава буклук.

	Не се приема
	Коментарът е неотносим към предмета на проекта на Наредба.


 

	2
	Коментар, постъпил на 
strategy.bg на 24 октомври 2024 г., 22:49:58 ч.,
Aziti
	българските граждани с двойно гражданство

Щом ще има храна и вода само за българските граждани по чл. 57, то за българските граждани с двойно гражданство да има друго правило, и другата държава да поема половината разходи за храна и вода. Ако другата държава откаже да заплати или договорките не са изяснени в детайл, да се дава половин порция. Ако другата държава отпусне средства един ден в бъдеще, то тези средства да се изплатят на куп (но само ако не са умрели междувременно от глад).

 

Горната практиката е по аналог на български образец и традиция. Колко ли помощи се отускат в страната на умрели хора, защото държавата не е в състояние да организира процесите така, че нуждаещите се да получават помощта на момента, а не само на хартия, когато са вече в гроба...
	Не се приема
	1. Съгласно § 1 на проекта на Наредбата:
 " В чл. 1, ал. 1 след думите „висшите военни училища“ се поставя запетая и се добавя „на българските граждани по чл. 57 “..“.
2. Съгласно § 10 на проекта на Наредбата:
„Създава се чл. 42б:
„Чл. 42б.  На българските граждани по чл. 57 от Закона за резерва на въоръжените сили на Република България се осигурява безплатна храна по приложение № 2 за периода на присъственото им обучение.”.“

Посочените по-горе промени са продиктувани от изискванията, регламентирани в  приетата Наредба за условията и реда за организиране, провеждане и осигуряване обучението на българските граждани за защита на Отечеството, обн., ДВ, бр. 41 от 09.05.2023 г., в сила от учебната 2023/2024 г., в частта, регламентираща условията, реда и нормите за осигуряване на безплатна храна и ободряващи напитки на българските граждани по чл. 57 от ЗРВСРБ, приети за обучение за придобиване на квалификация „Офицер от резерва“, за периода на присъственото обучение.

